KENSINGTON TEMPLE Rajat: Miten elää Jumalan tulessa?
COLIN DYE: PUNAINEN VIIVA Miten saat Kristus-rakkautta?
Ef. 4:21―24 (NLT): -
"Koska olette kuulleet Jeesuksesta -
ja olette oppineet tuntemaan totuuden, joka tulee Häneltä, -
heittäkää pois vanha synnillinen luontonne -
ja entinen elämäntapanne, -
joka on himon ja eksytyksen saastuttama.
Sen sijaan antakaa Hengen uudistaa ajatuksenne -
ja asenteenne.
Ja pukekaa yllenne uusi luontonne, -
joka on luotu olemaan Jumalan kaltainen, -
todella vanhurskas ja pyhä."
Joka viikko saarnani ohella ja saarnan ytimestä -
annan teille lauseen vietäväksi kotiin. Haluan teidän muistavan sen.
Tänään tuo lause kuuluu: "Uusi minäsi on tosi minäsi."
Uusi minäsi on tosi minäsi.
Muutetaan se minä-muotoon.
Sanotaan kaikki yhteen ääneen: -
"Uusi minäni on tosi minäni."
Identiteetti, ystäväni, on kaikki kaikessa.
Kaikki etsivät identiteettiä.
On sanottu, että murrosikäiset teini-ikäiset lapset -
käyvät läpi identiteettikriisin. En usko, että asian pitää olla niin, -
mutta kasvavassa iässä on isoja kysymyksiä identiteetistä.
Se ei koske vain teini-ikäisiä. Yhteiskunnan syrjäytyneillä -
on identiteettikriisi. Etnisillä vähemmistöillä, -
etenkin 2. ja 3. sukupolven maahanmuuttajilla -
on usein identiteettikriisi.
Jopa tämän päivän kristityt kärsivät identiteettikriisistä. Voitteko uskoa?
Keitä olemme me tässä maailmassa?
Yhteiskunnassa, joka vaikuttaa tosi vihamieliseltä kristinuskoa kohtaan?
Jossa uskomme on sosiaalista harhaoppia.
Mikä on paikkamme? Miten puolustaudumme?
Mikä on identiteettimme?
Identiteetti on tärkeä, koska se mm. liittyy sydämen paloon.
Sydämen palo on erittäin tärkeä asia.
Identiteetti on avain sydämen palon ymmärtämiseen.
Sydämen palo osoittaa identiteettiin. Meillä kaikilla asioita, joille palamme.
Hyviä ja huonoja. Huonot himot täytyy pitää kurissa ja tukahduttaa.
Oikeanlaista sydämen paloa voi rohkaista ja vaalia.
Mutta sydämemme palo on todellinen vihje siitä, keitä olemme.
Tiesittekö, että kun ihmiset katsovat sinua, he näkevät sydämenne palon?
He alkavat liittää sinut siihen.
Muut tuntevat sinut asioista, joita rakastat palavasti.
Otetaan jalkapallo esimerkiksi kiinnostuksen kohteesta.
Jostakusta sanotaan: "Hän on jalkapallohullu.
Hän syntyi nappulakengät jalassa. Se on hänen DNA:ssaan."
Jostain muotifriikistä sanotaan: "Hän on hulluna muotiin.
Hän seuraa muotia. Se on hänen DNA:ssa."
Joku voi olla kiinnostunut uudesta teknologiasta.
Muut huomaavat tällaiset asiat. He alkavat nähdä ihmisen sen kautta.
Samoin hänen luonteensa: muut näkevät sydämen palon -
ja alkavat määrittää ihmisen luonnetta. "Hän on elostelija."
Tai: "Hän on ihmisystävällinen."
Elostelijalla ja ihmisystävällisellä on iso ero.
Sydämen palo käy selväksi, ja muut määrittävät ihmisen sen kautta.
Kutsuttiinpa jotakuta naistenkaatajaksi, rahanahneeksi -
tai kylmäksi ja kovasydämiseksi, tai rakastavaksi, huolehtivaiseksi, -
kiltiksi ja lämminsydämiseksi, muut antavat nämä luonnehdinnat, -
koska he näkevät, mitä asioita ihminen rakastaa palavasti.
Joskus voi käydä niin, että ammatti ja sydämen palo yhdistyvät.
Sydämen palo elämässäsi heijastuu uraasi.
Jos niin on, olet onnellinen, sillä työ on silloin enemmän kuin vain työtä.
Rakastat sitä palavasti. Sen takia ihmiset sanovat: -
"Hän on juristi läpikotaisin."
"Hän on ytimiään myöden bisnesnainen."
"Hän elää ja hengittää opettamista. Se on hänen DNA:nsa, elämänsä."
Sydämen palo on niin tärkeä, -
että tuskin saat työ- tai opiskelupaikkaa, -
ellet vakuuta haastattelijoitasi, -
että rakastat aihetta tai työtä palavasti.
Niin ihmiset näkevät sinut.
Mutta se on tärkeää myös sen kannalta, miten näkee itsensä.
Myös se, miten näkee itsensä, on yhteydessä sydämen paloon.
Se näkyy näin: - ihmiset näkevät itsensä -
sen kautta, mille he palavat. He tekevät sen näin: -
Kysyt ihmiseltä: "Miksi käyttäydyt tuolla tavalla?"
Hän vastaa: "Koska olen se, mikä olen.
Koen ja reagoin näin, koska minä olen tällainen."
Joskus yritämme oikeuttaa sydämen palon motivoimaa käytöstä -
luonteeseemme tai identiteettiimme vedoten.
Oletko kuullut jonkun sanovan: -
"Minä taidan olla sellainen ihminen, joka ei anna helposti anteeksi"? Piste.
"Minä nyt vain olen sellainen. En suutu, annan takaisin samalla mitalla."
Tällainen puhe hyvin yleistä maailmassa.
Se koskee meitä kristittyjäkin. Ole varovainen: -
älä astu siihen ansaan, kuka ihmiset ajattelevat sinun olevan.
Älä anna maailman pakottaa sinua muottiinsa.
Äläkä jää sen ansaan, kuka sinä ajattelet olevasi.
Uusi luontosi on tosi luontosi.
Jos ymmärrät, kuka olet, sydämen palosi seuraa.
Mutta älä niele valhetta äläkä usko huijausta todellisesta identiteetistäsi.
Paholainen näet haluaisi sinun näkevän itsesi -
ei sinä, joka olet, vaan sinä, joka olit.
"Se sinä todella olet. Tunnen sinut."
Vastaa: "Ei, paholainen. En kuulu enää sinulle vaan Jeesukselle.
Olin se, mutta en ole enää. Olen uusi ihminen Kristuksessa Jeesuksessa."
Muista: "Ole oma itsesi."
Se kuulostaa hyvin maailmalliselta, -
mutta se riippuu siitä, mistä itsestä puhut, eikö?
Kun käsken sinua olemaan oma itsesi, tarkoitan: -
"Ole se, joka olet Kristuksessa. Ole uusi itsesi.
Ole tosi itsesi. Hankkiudu eroon kaikesta vanhasta."
Tämä on tärkeää, koska identiteettisi määrittää sydämen palosi.
Aito, todellinen identiteettisi.
Sananl. 4:23 (NLT) sanoo: -
"Varjele sydämesi yli kaiken muun, -
sillä se määrittää elämäsi suunnan."
Näetkö, mitä Raamattu sanoo?
Se, joka todella olet sisimmässäsi... Ja juuri se on sitä, mitä pitää työstää.
Kuka olet sisimmässäsi. Jos varjelet sydämesi, -
voit olla varma, että elämä menee oikeaan suuntaan.
Mutta jos sisimmässäsi, sydämessäsi on ongelma, -
se ohjaa sinut pois todellisesta suunnastasi.
Se, miten ajattelet ja koet asioista, miten reagoit, -
mihin suhtaudut palavasti, mistä pidät tai mitä inhoat, -
mitä haluat elämästäsi, mitä tavoittelet elämässäsi, -
kaikki se kumpuaa siitä, kuka olet sisimmässäsi.
Ja ennen kuin pelastuit, se oli varsin rumaa.
Ennen kuin pelastuit, ei väliä, miten hyvältä näytit ulkoisesti, -
sisälläsi oli turmelusta ja petollisuutta.
Kun pelastut, Jumala ottaa kaiken hämmennyksen, hyödyttömyyden -
ja synnillisen himon pois elämästäsi.
Olemme tarkastelleet jakeita äsken lukemani katkelman edellä.
Ef. 4:18―19.
Luetaan ne uudelleen. Kun luemme, -
tämä on kuvaus siitä, kuka sinä olit.
Ellet ole pelastunut, -
tämä on se, joka sinä olet.
Jos olet pelastunut, tämä ei ole se, joka sinä olet.
Tämä on se, joka sinä olit. Luetaan.
"[Uskosta osattomien] mielet ovat täynnä pimeyttä.
He vaeltavat kaukana elämästä, jonka Jumala antaa, koska he ovat -
sulkeneet mielensä ja paaduttaneet sydämensä Häntä kohtaan.
He eivät tunne lainkaan häpeää. He elävät himokkaille nautinnoille -
ja innokkaasti harjoittavat kaikenlaista epäpuhtautta."
Eivät tunne häpeää. "Raamattu liioittelee." - Ei, ei.
Raamattu kertoo totuuden.
Kun alkaa kutsua pahaa hyväksi ja hyvää pahaksi, -
pian ei enää tiedä pahan ja hyvän eroa -
ja se vaikuttaa omaantuntoon.
Se, kuka olet sisimmässäsi, ratkaisee.
On eräs hyvä tarina. En tiedä, onko se totta. Vitsi se ainakin on, -
ja hyvä tarina joka tapauksessa. Se kertoo protestanttisesta miehestä, -
joka asui Pohjois-Irlannissa. Hän oli järkkymätön protestantti.
Sukupolvi toisensa jälkeen todellisia, vahvoja protestantteja.
Hän riitaantui perheensä kanssa. "Kiusaan teitä ryhtymällä katoliseksi."
Hän menee papin puheille. "Isä, tehkää minusta katolinen."
Pappi sanoo: "Hyvä on." Hän kävi prosessin.
"Poika, nyt sinä olet katolinen." - "Hyvä."
Hän palaa parin päivän päästä. "Tiedätkö mitä?
Sanoit, että olen katolinen, mutta minusta ei tunnu katoliselta.
Minusta tuntuu protestanttiselta. Mitä minun pitäisi tehdä?"
Pappi sanoi: "Yksinkertaista. Aina kun sinusta tuntuu siltä, sano itsellesi: -
'Olen katolinen, en protestantti.'
'Olen katolinen, en protestantti.'"
Mies sanoi: "Hyvä on. Kokeilen sitä."
Hän kokeili muutaman päivän. Se ei toiminut.
Hän päätti käydä papin kotona. Oli perjantai.
Tiedätte, että perinteen mukaisesti katoliset eivät perjantaisin syö lihaa.
Silloin syödään kalaa.
Mies saapui papin kotiin ja näki papin -
käymässä käsiksi suureen, lihavaan, mehukkaaseen ankkaan perjantaina!
Kun pappi näki miehen, hän kääntyi ankan puoleen ja sanoi: -
"Olet taimen, et ankka. Olet taimen, et ankka."
Hupsu tarina todella.
Se, mitä vitsi kuvaili, ei ole sitä, mistä puhun.
En sano, että pitää katsoa itseään ja valehdella siitä, kuka on, -
ja sanoa olevansa joku, joka ei ole. Tarkoitan, -
että kun tulet Kristuksen luo, Hän muuttaa sinut sisäisesti.
Aamen.
Vanhan luonnon mieliteot, -
himot, ajatukset, kiintymykset ― kaikki ne poistetaan sinusta -
ja saat uuden elämän, uuden sydämen sisimpääsi.
Saat uuden asenteen, sydämen palon ja uudet mielenkiinnon kohteet.
Sydämen palo on sama palo, joka asuu Jeesuksessa.
Nyt se asuu sinussa.
Jeesus puhui tästä -
eräässä voimakkaimmista -
ja miltei purevimmista -
raamatunpaikoista.
Jeesus tuomitsee selvin sanoin -
aikansa uskonnolliset johtajat.
Matt. 23:25―26:ssa (NLT), -
itse asiassa koko kohdassa, Jeesus puhuu uskonnollisesta tekopyhyydestä
Hän ei kaihda kutsua tekopyhäksi sitä, joka teeskentelee olevansa yhtä, -
mutta on sisimmässään jotain toista, ja pitää sitä hyväksyttävänä uskontona
Jeesus sanoo jakeessa 25: -
"Mikä suru odottaa teitä, uskonnollisen lain opettajia -
ja teitä fariseuksia, tekopyhiä.
Puhdistatte maljan ja astian ulkopuolen, -
mutta sisältä olette saastaisia, -
täynnä ahneutta ja nautinnonhalua. Sinä sokea fariseus, -
puhdistakaa ensin maljan ja astian sisäpuoli, -
niin ulkopuolikin puhdistuu."
Kuvittele, että sinäkin kotonasi pesisit keitto- ja muista astioista -
vain ulkopuolen, ei sisäpuolta.
Haluaisiko kukaan teille syömään?
Jumala sanoo: "Väärä järjestys: Ei ulkoa sisään vaan sisältä ulos."
Juuri sen evankeliumi antaa meille: uuden sydämen, uuden luonnon.
Hän muuttaa meidät sisältä ulos.
Raamattu sanoo, että Jumala halajaa totuutta sisimpään saakka.
Hän on asettanut totuutensa asumaan meidän uuteen sydämeemme.
Siksi evankeliumi antaa sinulle uuden identiteetin -
ja uuden sydämen palon.
Uuden identiteetin myötä tulee uusi sydämen palo.
Mahdatteko katsella mielellänne televisiosarjoja ja -ohjelmia, -
jotka sijoittuvat usein Yhdysvaltoihin.
Joku rikollinen jää kiinni ja ryhtyy todistajaksi.
"Jos todistat, saat armahduksen -
tai pääset todistajansuojeluohjelmaan."
Tiedättekö, mikä se on? En ole tavannut ketään sellaista.
Olen todistajansuojeluohjelmassa. Ettehän te kerro kenellekään.
Ajatus on se, että hallinto antaa uuden identiteetin, -
uuden virkatodistuksen, uuden sosiaaliturvatunnuksen, -
uuden passin, ehkä myös uuden kansalaisuuden, uuden kodin ja kaikki.
Mutta ihminen on silti sama sisäisesti.
Jumalan ohjelmassa saa uuden nimen ja identiteetin.
Uuden päämäärän, passin ja viisumin, pysyvän oleskeluoikeuden taivaassa.
Ja jopa uuden passin: "Taivaan valtakunnan kansalainen".
Hän tekee kaiken sen, mutta Hän muuttaa myös sisäisesti.
Hän antaa uuden luonteen, joka on linjassa uuden identiteetin kanssa.
Tämä uusi sydän ja henki sinussa -
on ehdottoman hulluna Jumalaan.
Se kuuluu pakettiin.
Jumala antaa sinulle uuden sydämen, identiteetin ja sydämen palon.
Tuo palo on sataprosenttisesti suunnattu kohti Jumalaa.
Se rakastaa yhtä palavasti Isää kuin Jeesus.
Se rakastaa Jumalan kirkkautta yhtä palavasti kuin Jeesus.
Uusi luonto sinussa rakastaa Jumalaa yhtä paljon kuin Jeesus.
Ja Jumala rakastaa sinua yhtä paljon kuin Jeesusta.
Se on Jeesuksen evankeliumi.
Ystävät, tämä on hyvin tärkeää -
käytännöllisen, jokapäiväisen elämän kannalta.
Tiedätte, että apostoli Paavali kirjoittaa Efeson uskoville.
Hän tietää, että heidän elämässään on asioita, jotka pitää korjata.
Se tekee meistä kaikista saman kirjeen vastaanottajaehdokkaita.
Tiedämme, että meissä on asioita.
En ole lihassa, mutta liha yrittää yhä saada minusta niskaotteen.
Miten vastustamme tätä? Yksi ongelma on tämä: mielihalumme.
Kuinka sammuttaa mielihalu?
Yrittää olla haluamatta sitä. Koettaa olla niin, ettei tee mieli.
Miten lakata haluamasta jotain? Se on mahdotonta.
Jumala ei tehnyt meitä sellaisiksi.
Kauan aikaa sitten puritaanit tiesivät asian tai kaksi.
Vanha skotlantilainen puritaani nimeltään tri Thomas Chalmers -
eli vuodesta 1780 vuoteen 1847.
Nämä puritaanit ja Jumalan miehet -
ymmärsivät hyvin hengen teitä ja ihmissydämen toimintaa.
He ymmärsivät asiaa, jota he kutsuivat "Sielun parannuskeinoksi".
Miten hoivata ihmisiä ja saattaa heidät läpimurtoihin sisäisessä elämässään,
jotta heidän elämänsä toisi kunniaa Jumalalle ja miellyttäisi Häntä.
Hän kirjoitti pamfletin, jonka hänen poikansa julkaisi vuonna 1885 -
hänen kuolemansa jälkeen. Pamfletin nimi on: -
"Uuden kiintymyksen irrottava voima".
Vanha kunnon puritaani Thomas sanoi: -
"Sydämellä täytyy olla jotain, johon se voi tarrautua."
Se on tosiasia. Meidät on tehty sellaisiksi.
Sydämesi on tehty tarttumaan johonkin.
Se voi olla paholainen tai Herra, Bob Dylania lainatakseni, -
mutta sinun täytyy tarttua johonkuhun.
Kun käännämme selkämme Jumalalle, luulemme, että se siitä. Ei.
Tartut yhä johonkin. Ellet tartu ainoaan elävään tosi Jumalaan -
ja Jeesukseen Kristukseen, jonka Hän lähetti maailmaan, -
tartut vääriin jumaliin, vääriin aatteisiin tai jumalankorvikkeisiin.
Rakastat palavasti sitä, mihin takerrut.
Uskot sen antavan kaiken, mitä haluat. "Se tuntuu hyvältä.
Se näyttää ja maistuu hyvältä. Haluan sen. Siinä elämä on."
Kukaan ei estä sinua tarttumasta siihen.
Kuin maljakotilo tarttuu kiveen, et päästä millään irti, kunnes -
kohtaat Jeesuksen.
Kunnes näet jotain muuta, jotain parempaa.
Kun näkee jotain parempaa, unohtaa entiset sydämen palonsa.
Se on uuden kiintymyksen irrottava voima.
Vanha puritaani lopetti sanoihin: "Siksi ylivoimainen kiintymys Jumalaan -
ilmaisen evankeliumin kautta".
Tätä ei voi puristaa itse. "Parasta rakastaa Jumalaa. Yritän.
Ei toimi." Ei. Sen pitää tulla ylhäältä.
Raamattu kutsuu sitä uudestisyntymiseksi, -
uuden, Jumalaa palavasti rakastavan luonnon vastaanottamiseksi.
Jos olet uudestisyntynyt, se on sinun ja tämä on se, kuka olet.
Tämä on uusi, todellinen sinä.
Mitä muuta elämässäsi onkin meneillään, tämä on ratkaiseva tekijä.
Olemuksesi ytimessä on palava rakkaus Jumalaa kohtaan.
Sillä on kyky tulla määrääväksi sydämen paloksi elämässäsi.
Ainoa tapa vapautua synnillisistä himoista -
on antaa rakkauden Kristusta kohtaan vallata ja päästä vapaaksi sinussa.
Tulet huomaamaan, että rakastat Häntä enemmän kuin mitään muuta.
Kun olet kohdannut Hänet ja nähnyt Hänen kirkkautensa, -
huomaat, ettei mikään ole Hänen vertaistaan.
Ja että ainiaan tulee olemaan vain Jeesus.
En väitä, että siihen pisteeseen pääseminen on helppoa, -
mutta se alkaa tunnustamalla uusi minäsi todelliseksi minäksesi.
Jumalan valtakunta on täällä. Niin Jeesus aloitti -
julkisen työnsä. Muistatteko sen evankeliumeista?
Jeesus tuli Galileaan ja alkoi julistaa valtakunnan evankeliumia: -
"Taivaan, Jumalan valtakunta on täällä!
Tehkää parannus ja uskokaa hyvä sanoma."
"Tehdä parannus" tarkoittaa yksinkertaisesti tätä: -
"Valtakunta on tullut. Päästä irti kaikesta muusta.
Valtakunta on tullut. Muuta mielesi kaikesta.
Mitä uskoit Jumalasta. Hän on ainoa elävä tosi Jumala.
Herramme Jeesuksen Kristuksen Jumala ja Isä.
Hän on elävä, rakastava, antelias, anteeksiantava Jumala.
Sanot: "Joo. Muutin mieleni sen suhteen."
Muuta mielesi myös Jeesuksesta. Mitä ennen ajattelit Hänestä.
Radikaali vallankumouksellinen? Yksi monista? Profeetta muiden joukossa?
Jeesus Jeesusten joukossa.
Ei. Sinulle selvisi, että Hän on ainoan Jumalan ainoa Poika.
Kristus, elävän Jumalan Poika. Vain ilmestyksen kautta.
Muutat mielesi kaikesta. Sanot: "Nyt tiedän, että Jeesus kuoli edestäni.
Hän nousi kuolleista puolestani. Hän tulee takaisin vuokseni -
tuomitsemaan kelvottomat ja palkitsemaan vanhurskaat."
Muutit mielesi kaikesta. Elämäsi ja sydämesi muuttuivat radikaalisti, -
koska kohtasit Jeesuksen. Sellaisia kääntymisiä tarvitsemme -
2000-luvulla. Voiko joku sanoa "aamen"?
Rakkaat ystävät...
Parannuksentekoa ei ole vain -
mielenmuutos Jumalan ja Jeesuksen suhteen.
Mielenmuutos täytyy tulla myös oman itsensä suhteen.
Se on parannuksentekoa, jota vain harvat harjoittavat.
Mielenmuutos itsensä suhteen: -
hyväksy se, että ennen kuin pelastuit, -
olit kadotettu ja orjuudessa.
Sinulla oli turmeltunut luonto, joka pakeni Jumalaa.
Mutta se ei ole se, kuka sinä olet nyt.
Nyt sinä olet uusi luomus.
Kun saat mielenmuutoksen itsestäsi ja sanot: -
"Ennen kuin pelastuin, olin kadonnut.
Nyt olen pelastunut, ja minut on luotu olemaan kuin Jumala -
tosi vanhurskaudessa ja pyhyydessä." Tiedättekö, mitä se tarkoittaa?
Että totuudenmukaisin asia sinusta olemuksesi syvyyksissä -
ei ole jokin synnillinen lihapata. Sisälläsi asuu Pyhä Henki.
Hän on muuttanut sinut. Hän on tehnyt sinut todella vanhurskaaksi ja pyhäksi-
sisäisesti. Ja se on perimmäinen totuus sinusta.
Uusi minäsi on tosi minäsi.
Kun saat siihen yhteyden -
ja sanot: "Tiedätkö mitä? Minä uskon sen?"
Aika ajoin se tavallaan todistaa sinulle, -
koska tiedät syvällä sisimmässäsi, -
että tahdot vain yhtä asiaa, -
ja Hänen nimensä on Jeesus. On tapahtunut muutos.
Rakastat Jeesusta. Palavasti.
Se on Pyhän Hengen muistutusta siitä, kuka olet. Se on osa, -
johon sinun pitää luoda yhteys. Uusi minäsi, tosi minäsi.
Ei se, joka olit, vaan se, joka olet.
Apostoli Paavali sanoo: "Luo yhteys tosi minääsi.
Kohtaa itsesi ja luo yhteys itseesi, -
mutta sitten hylkää vanha.
"Heitä se pois!" Pidän Uudesta elävästä käännöksestä.
"Hankkiudu siitä eroon. Heitä se pois." Kuin vanha vaate tai kenkäpari.
"Potkaise ne pois. Saan uudet."
Mutta muista heittää ne pois.
Hän sanoo: "Heitä se kaikki pois!"
Kadota elämäsi löytääksesi sen.
Tuo ihana kohta Luuk. 9:ssä. Siinä puhutaan siitä, -
että pitää kadottaa elämänsä, jotta saa elämän.
Nyt tiedämme, että meidän pitää päästää irti vanhasta elämästä.
Elämä, jonka saamme, on uusi elämä.
Päästämme irti vanhasta elämästä. Käännämme sille selkämme.
Ristiinnaulitsemme lihan kiintymyksineen ja himoineen.
Sitä ei varastoida otettavaksi esiin, kun meillä ei ole hengellinen olo.
Heitämme sen pois. Uudistumme mielen hengeltämme.
Elämme uuden palon mukaisesti.
Raamatuntekstit: New Living Translation (NLT).
Suomennos: Marianne Tenetz